CELEX: 62016CN0480
Language: sl
Date: 2016-09-05 00:00:00
Title: Zadeva C-480/16: Predlog za sprejetje predhodne odločbe, ki ga je vložilo Østre Landsret (Danska) 5. septembra 2016 – Fidelity Funds/Skatteministeriet

14.11.2016   
            
            
               SL
            
            
               Uradni list Evropske unije
            
            
               C 419/32
            
         Predlog za sprejetje predhodne odločbe, ki ga je vložilo Østre Landsret (Danska) 5. septembra 2016 – Fidelity Funds/Skatteministeriet
   (Zadeva C-480/16)
   (2016/C 419/42)
   Jezik postopka: danščina
   
      Predložitveno sodišče
   
   Østre Landsret
   
      Stranke v postopku v glavni stvari
   
   
      Tožeča stranka: Fidelity Funds
   
      Tožena stranka: Skatteministeriet (ministrstvo za davke)
   
      Intervenientka: NN (L) SICAV
   
      Vprašanje za predhodno odločanje
   
   Ali je davčna ureditev, kot je ta, obravnavana v postopku v glavni stvari, v skladu s katero so nedanski kolektivni naložbeni podjemi, za katere velja Direktiva Sveta 85/611/EGS (1) (Direktiva KNPVP), obdavčeni pri viru za dividende, ki jih prejmejo od danskih družb, v nasprotju s členom 56 PES (člen 63 PDEU) o prostem pretoku kapitala ali členom 49 PES (člen 56 PDEU) o svobodi opravljanja storitev, če so lahko enakovredni danski kolektivni naložbeni podjemi oproščeni davčnega odtegljaja, ker v zameno za oprostitev davčnega odtegljaja imetnikom premoženjskih enot dejansko izplačajo minimalne dividende, ali pa se tehnično izračuna minimalna dividenda, od katere se odtegne davek pri viru na ravni imetnikov enot premoženja podjema?
   
      (1)  Direktiva Sveta 85/611/EGS z dne 20. decembra 1985 o usklajevanju zakonov in drugih predpisov o kolektivnih naložbenih podjemih za vlaganja v prenosljive vrednostne papirje (KNPVP) (UL L, posebna izdaja v slovenščini, poglavje 6, zvezek 1, str. 139) (Direktiva KNPVP)